Hegemonius

Hegemonius eller Pseudo-Hegemonius var en kristen forfatter fra 300-tallet. Han er bare kjent for verket som han antas å ha skrevet: Acta Archelai. Verket er en gjendrivelse av manikeismens lære, det er skrevet på gresk omkring år 350, men er bare bevart på latin.Kurt Aland, Barbara Aland The text of the New Testament: an introduction to the critical ...p175 Hegemonius, fourth century. Probable author of the Acta Archelai (preserved complete only in Latin) Verket er det eldste kjente og viktigste av de antimanikeiske skriftene.Mark J. Vermes, Acta Archelai, Manichaean Studies (MAS 4), 2001. ISBN 978-2-503-51156-6 I tillegg til den latinske versjonen er noen deler av teksten bevart på gresk ved at de er gjengitt i Epifanios' Medisinskrin mot alle kjettere.

Verket er skrevet som en fiktiv debatt mellom Mani og en kristen biskop, Arkelaos. Debatten ender med at Mani rømmer når han går tom for argumenter, og en av hans disipler, kalt Turbo, gir deretter et sammendrag av Manis lære.Einar Thomassens innledning til Manikeiske skrifter, 2011

Turbos sammendrag er oversatt til norsk i antologien Manikeiske skrifter, 2011.
 Referanser 

 Eksterne lenker 
 English translation, S. D. F. Salmond, 1871.
 Original Latin and Greek Text Online (Charles Henry Beeson, German Edition, 1906)

Kategori:Manikeisme